154. löggjafarþing 2023–2024.

Þingskjal 2168 — 1138. mál.

Svar

dómsmálaráðherra við fyrirspurn frá Birgi Þórarinssyni um búðarhnupl.

Við vinnslu svarsins var óskað upplýsinga frá embætti ríkislögreglustjóra. Eftirgreind svör við 1.–3. tölul. fyrirspurnarinnar byggjast á þeim upplýsingum sem fengust þaðan.

1.	Hvernig hefur umfang búðarhnupls í verslunum sem tilkynnt hefur verið til lögreglu þróast síðastliðin fimm ár?

Eftirfarandi tafla og myndrit sýna upplýsingar um fjölda tilvika, sem tilkynnt voru til lög
reglu, vegna hnupls úr verslunum árin 2019–2023:

Ártal	2019	2020	2021	2022	2023
Fjöldi tilvika	776	671	776	745	641

2.	Hefur lögreglan upplýsingar um umfang óupplýsts búðarhnupls í verslunum, og ef svo er, hvernig hefur áætlað umfang óupplýsts búðarhnupls í verslunum þróast síðastliðin fimm ár?

Lögreglan hefur ekki upplýsingar um umfang óupplýsts búðarhnupls sem ekki er tilkynnt til lögreglu.

3.	Hefur sjálfvirknivæðing í verslunum haft áhrif á umfang búðarhnupls á síðustu fimm árum, og ef svo er, hvernig?

Lögreglan hefur ekki upplýsingar um það hvort sjálfvirknivæðing í verslunum hafi haft áhrif á umfang búðarhnupls á síðustu árum.

4.	Hversu stóran hluta vöruverðs má rekja til kostnaðar sem framleiðendur, heildsalar og verslanir þurfa að standa undir vegna búðarhnupls?

5.	Við hvaða erlendar rannsóknir, þar á meðal á Norðurlöndunum, er stuðst til að meta efnahagslegt og fjárhagslegt umfang og áhrif búðarhnupls?

Hvað snertir svar við 4. og 5. tölul. fyrirspurnarinnar þá fellur ekki undir dómsmálaráðu
neytið eða stofnanir þess að svara þeim og lögreglan hefur ekki þær upplýsingar sem þar er óskað eftir.

6.	Til hvaða aðgerða hyggst ráðherra grípa í því skyni að takmarka búðarhnupl?

Lögreglan hefur á ábyrgðarsviði sínu tiltekin lögbundin verkefni sem eru tilgreind í lög
reglulögum, nr. 90/1996, lögum um meðferð sakamála, nr. 88/2008, og ýmsum sérlögum. Meðal þeirra verkefna er til dæmis að halda uppi lögum og reglu, tryggja réttaröryggi borgar
anna, stemma stigu við afbrotum og vinna að uppljóstrun brota. Á síðustu árum hefur lög
reglan fengið ýmsar viðbótarfjárheimildir til þess að styrkja starfsemi lögregluembættanna með margvíslegum hætti. Ríkisstjórnin og ráðherra hafa lagt áherslu á tiltekin mál innan lög
reglunnar, til að mynda styttri málsmeðferðartíma kynferðisbrotamála og mönnun og mennt
un lögreglumanna, en að öðru leyti eftirlætur ráðherra lögreglunni að forgangsraða rann
sóknarstarfsemi sinni með tilliti til fjármuna, mannafla og þarfa samfélagsins hverju sinni.